उत्तर प्रदेश में कोरोना वायरस से संक्रमण के 376 नए मामले, 789 मरीज हुए ठीक
उत्तर प्रदेश में मंगलवार को कोरोना वायरस से संक्रमण के 376 नए मामले सामने आए हैं। इसी के साथ सूबे में इस घातक वायरस से संक्रमित वाले लोगों की कुल संख्या बढ़कर 5,97,238 हो गई है।
लखनऊ: उत्तर प्रदेश में मंगलवार को कोरोना वायरस से संक्रमण के 376 नए मामले सामने आए हैं। इसी के साथ सूबे में इस घातक वायरस से संक्रमित वाले लोगों की कुल संख्या बढ़कर 5,97,238 हो गई है। इसी अवधि में कोरोना वायरस के संक्रमण के चलते 4 मरीजों को अपनी जान गंवानी पड़ी है। कोरोना से हुई इन नई मौतों को मिलाकर सूबे में महामारी के चलते अब तक 8,584 लोगों की मौत हो चुकी है। मंगलवार को कोरोना वायरस को मात देने वालों की संख्या संक्रमित होने वाले लोगों की तुलना में दोगुनी रही, और यह काफी राहत की बात है।अब तक 5,80,482 लोग हुए ठीकअपर मुख्‍य सचिव (स्‍वास्‍थ्‍य) अमित मोहन प्रसाद ने मंगलवार को बताया कि राज्‍य में पिछले 24 घंटे में 376 नए लोगों में वायरस के संक्रमण का पता चला है और इसी अवधि में 789 मरीजों को उपचार के बाद अस्‍पताल से छुट्टी दे दी गई है। उन्‍होंने बताया कि अब तक कुल 5,80,482 लोग कोविड-19 से ठीक होकर अस्‍पताल से घर जा चुके हैं। प्रसाद ने बताया कि प्रदेश में कोविड-19 के 8,172 उपचाराधीन मरीजों में से 2,796 लोग घर पर क्वॉरन्टीन में हैं तथा 757 लोग प्राइवेट अस्पतालों में और बाकी सरकारी अस्‍पतालों में अपना इलाज करा रहे हैं।एक दिन में 1.21 लाख सैंपल्स की जांचप्रसाद ने बताया कि प्रदेश में सोमवार को एक दिन में कुल 1.21 लाख सैंपल्स की जांच की गई जबकि अब तक कुल 2.64 करोड़ से ज्‍यादा परीक्षण किए जा चुके हैं। उन्होंने बताया कि प्रदेश में ई-संजीवनी के माध्यम से 24 घंटे में 5,299 तथा अब तक कुल 4,15,209 लोगों ने चिकित्सीय परामर्श लिया। प्रदेश में ई-संजीवनी के माध्यम से चिकित्सीय परामर्श लेने वाला उत्तर प्रदेश देश में प्रथम राज्य बन गया है। प्रसाद ने सभी लोगों से अपील की है कि जब तक कोरोना वायरस के खिलाफ टीके की दोनों खुराक लग नहीं जाती तथा रोग प्रतिरोधक क्षमता विकसित नहीं हो जाती, तब तक कोविड-19 संबंधी ऐहतियातों का पालन अवश्य करें।